**MEDĪBU KOORDINĀCIJAS KOMISIJA**

PROTOKOLS

Nr.1

Dobelē, Dobeles novadā 2025.gada 08.janvārī

Sēde sākta plkst.: 10.00

**Sēdē piedalās:**

Dobeles novada Medību koordinācijas

komisijas priekšsēdētājs A. Lerhs

Lauksaimnieku apvienības pārstāvis M. Ailts

Lauku atbalsta dienesta pārstāvis Ģ.Fišers

Latvijas mednieku savienības pārstāvis G.Šēfers

Mežu īpašnieku apvienības pārstāvis V.Stradiņš

Zemes īpašnieks sēdē nepiedalās, jo atrodas ārpus Latvijas. Zemes īpašnieks par objekta apsekošanu ir informēts 2025.gada 06.janvārī, izmantojot saziņu lietotnē Watsap.

Dobeles novada pašvaldības medību koordinācijas komisija (turpmāk – Komisija) 2025. gada 02. janvārī ir saņēmusi un izskatījusi Valsts sabiedrības ar ierobežotu atbildību “Zemkopības ministrijas nekustamie īpašumi” Zemgales reģiona meliorācijas nodaļas (turpmāk tekstā Nodaļa), vēstuli par valsts nozīmes ūdensnotekas Vecslampe aizsprostojumiem privātīpašumā ar zemes vienības kadastra apzīmējumu 46680020110, Jaunbērzes pagastā, Dobeles novadā.

Nodaļa informē, ka valsts nozīmes ūdensnotekas Vecslampe, meliorācijas kadastra kods 38164:01 (turpmāk Vecslampe), Jaunbērzes pagastā, Dobeles novadā uzturēšanu un ekspluatāciju nodrošina valsts sabiedrība ar ierobežotu atbildību “Zemkopības ministrijas nekustamie īpašumi”, bet par pieguļošo zemi, tai skaitā arī zem ūdeņiem (zem Vecslampes), par esošajiem bebru aizsprostojumiem, bebru radītajiem postījumiem un zaudējumiem ir atbildīgs nekustamā īpašuma ar zemes vienības kadastra apzīmējumu 46680020110 īpašnieks vai tiesiskais valdītājs (atbilstoši Medību likuma 29. pantam).

Nodaļa 23.10.2024 ir apsekojusi vēstulē norādīto Vecslampes posmu un konstatējusi bebru aizsprostu piketā 26/70 uz tās, kā arī bebru veidotu koku sanesumu piketā 27/60, nepieļaujamu ūdens uzstādinājumu nekustamā īpašuma ar zemes vienības kadastra apzīmējumu 46680020110 robežās, kā arī ūdens uzstādinājumu koplietošanas ūdensnotekā ar meliorācijas kadastra kodu 381643:115, nekustamā īpašuma ar zemes vienības kadastra apzīmējumu 46680020021 robežās un tālāk arī AS LVM teritorijā (zemes vienības kadastra apzīmējums 46680020065) un tajā atjaunotajā vaļējo grāvju nosusināšanas tīklā.

Lai ZMNĪ realizētu Vecslampes uzturēšanu un ekspluatāciju, Nodaļa 23.10.2024 ir nosūtījusi vēstuli konkrētā nekustamā īpašuma īpašniekam par atbildību un nepieciešamību novērst (termiņš 01.12.2024) medījamo dzīvnieku darbības un to nodarītos postījumus, kā arī sniegt informāciju par veiktajām darbībām.

Noteiktajā termiņā un arī pēc tā Nodaļa nav saņēmusi informāciju par darbībām bebru darbības ierobežošanai un nodarīto postījumu novēršanai.

Nodaļas darbinieks 20.12.2024 un 02.01.2025 ir apsekojis vēstulē norādīto Vecslampes posmu un konstatējis, ka joprojām iepriekš minētie postījumi nav novērsti.

Nodaļa lūdz Komisiju veikt medījamo dzīvnieku (bebru) nodarīto postījumu apjomu noteikšanu, izvērtēt konkrēto situāciju un noteikt pasākumus medījamo dzīvnieku postījumu un to seku ierobežošanai vai likvidēšanai nekustamajā īpašumā ar zemes vienības kadastra apzīmējumu 46680020110.

2025.gada 8. janvārī Komisija apsekoja minēto objektu dabā un konstatēja, ka Iesniegumā minētās valsts nozīmes ūdensnotekas Vecslampe, zemes vienībā ar kadastra apzīmējumu 46680020110, meliorācijas kadastra kods 38164:01 (turpmāk Vecslampe), Jaunbērzes pagastā, Dobeles novadā, ūdensnotece ir daļēji traucēta bebru aizsprostu dēļ (pielikumā fotofiksācijas ar koordinātēm).

Atbilstoši “Meliorācijas likuma” 3.pantam zemes īpašniekam vai tiesiskajam valdītājam ir tiesības veikt meliorāciju, ievērojot normatīvajos aktos par meliorācijas sistēmas būvniecību noteiktās prasības, un **pienākums ekspluatēt un uzturēt meliorācijas sistēmu atbilstoši attiecīgu normatīvo aktu prasībām**. Attiecīgi 2010.gada 3.augusta Ministru kabineta noteikumu Nr.714 “Meliorācijas sistēmas ekspluatācijas un uzturēšanas noteikumi” 7.1.2. apakšpunkts nosaka, ka zemes īpašnieks vai tiesiskais valdītājs nodrošina meliorācijas sistēmas kopšanu un saglabāšanu tā, lai nepieļautu meliorētās zemes vai piegulošās teritorijas degradāciju, ievēro noteiktos aprobežojumus aizsargjoslās ap meliorācijas būvēm un ierīcēm un veic šādus kopšanas darbus: **izvāc** grunts ieskalojumus, sadzīves atkritumus un kritušus kokus, pielūžņojumu, piesērējumu, **bebru aizsprostojumus**.

Atbilstoši medību likuma 29.pantam “**Zemes īpašnieks vai tiesiskais valdītājs ir atbildīgs par medījamo dzīvnieku nodarītajiem postījumiem un zaudējumiem savā īpašumā** (valdījumā) esošajā zemē, ja medību tiesības nav nodotas citam medību tiesību lietotājam.”

Pēc Valsts zemes dienesta datiem zemes vienības “Batari” ar kadastra apzīmējumu 46680020110, Jaunbērzes pagastā, Dobeles novadā, īpašnieks ir Oskars Getliņš, personas kods: 130881-13109, dzīvojošs: Vizlas ielā 4-114, Rīgā, LV-1057, ir e-adrese.

Pēc Valsts meža dienesta sniegtās informācijas secināms, ka minētajā īpašumā medību tiesības nav nodotas nevienam medību formējumam, līdz ar to zemes īpašnieks ir atbildīgs par medījamo dzīvnieku nodarītajiem postījumiem.

Sakarā ar augstu ūdenslīmeni ūdensnotekā Vecslampe, līdz bebru aizsprostu nojaukšanai, ūdens līmeņa pazemināšanai, nav iespējams noteikt meliorācijas infrastruktūrai nodarīto faktisko zaudējumu apmēru, līdz ar to zaudējumu apmērs šobrīd netiek aprēķināts.

Pamatojoties uz 2014.gada 26.maija Ministru kabineta noteikumu Nr.269 „Noteikumi par medījamo dzīvnieku nodarīto zaudējumu noteikšanu un medību koordināciju komisijām” 16.6. apakšpunktu Komisija balsojot par: Aldis Lerhs, Ģirts Fišers, Mārtiņš Ailts, Guntis Šēfers, Vents Stradiņš, pret: nav, atturas: nav, **nolemj**:

1. Uzdot zemes īpašniekam- Oskaram Getliņam, personas kods: 130881-13109, dzīvojošam Vizlas ielā 4-114, Rīgā, LV-1057, līdz 2025.gada 10.februārim novērst bebru radītos postījumus, atbrīvojot ūdensnoteku Vecslampe no aizsprostojumiem īpašumā “Batari”, ar zemes vienības kadastra apzīmējumu 46680020110, Jaunbērzes pagastā, Dobeles novadā.
2. Lai novērstu turpmākos meža dzīvnieku radītos postījumus, lēmuma 1.punktā minētajam zemes vienības īpašniekam izvērtēt iespēju/nepieciešamību noslēgt medību tiesību nomas līgumu ar īpašumam pieguļošo medību tiesību lietotājiem, tādējādi preventīvi samazinot postījumu risku nākotnē.
3. Lēmumu nosūtīt zemes īpašniekam Oskaram Getliņam, Valsts sabiedrības ar ierobežotu atbildību “Zemkopības ministrijas nekustamie īpašumi” Zemgales reģiona meliorācijas nodaļai un Valsts meža dienestam.

Lēmumu var pārsūdzēt 1 (viena) mēneša laikā no lēmuma spēkā stāšanās dienas, sūdzību iesniedzot Dobeles novada pašvaldības domes priekšsēdētājam, Brīvības iela 15, Dobele, Dobeles novads, Administratīvā procesa likumā noteiktajā kārtībā.

Pielikumā: fotofiksācijas uz 2 lapām.

Komisijas sēdi slēdz plkst. 12.00

Dobeles novada Medību koordinācijas

Komisijas priekšsēdētājs A. Lerhs

Lauksaimnieku apvienības pārstāvis M. Ailts

Lauku atbalsta dienesta pārstāvis Ģ.Fišers

Latvijas mednieku savienības pārstāvis G.Šēfers

Mežu īpašnieku apvienības pārstāvis V.Stradiņš

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

